02021D0260 — ET — 14.07.2022 — 002.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

►B KOMISJONI RAKENDUSOTSUS (EL) 2021/260, 11. veebruar 2021, millega kiidetakse Euroopa Parlamendi ja nõukogu määruse (EL) 2016/429 artikli 226 lõike 3 kohaselt heaks riiklikud meetmed, mille eesmärk on piirata teatavate veeloomataudide mõju, ning tunnistatakse kehtetuks komisjoni otsus 2010/221/EL (teatavaks tehtud numbri C(2021) 773 all) (EMPs kohaldatav tekst) (ELT L 059 19.2.2021, lk 1)

Muudetud:









▼B

KOMISJONI RAKENDUSOTSUS (EL) 2021/260,

11. veebruar 2021,

millega kiidetakse Euroopa Parlamendi ja nõukogu määruse (EL) 2016/429 artikli 226 lõike 3 kohaselt heaks riiklikud meetmed, mille eesmärk on piirata teatavate veeloomataudide mõju, ning tunnistatakse kehtetuks komisjoni otsus 2010/221/EL

(teatavaks tehtud numbri C(2021) 773 all)

(EMPs kohaldatav tekst)







Artikkel 1

Reguleerimisese ja kohaldamisala

Käesoleva otsusega kiidetakse määruse (EL) 2016/429 artikli 226 lõike 3 kohaselt heaks riiklikud meetmed, mille on vastu võtnud I või II lisas loetletud liikmesriigid või nende osad, et piirata teatavate veeloomi mõjutavate taudide mõju, ning selles sätestatakse:

a) nende meetmete esialgse ja jätkuva heakskiitmise tingimused;

b) piirangud veeloomade liikumisele liikmesriikide vahel;

c) liikmesriikide aruandluskohustused.

Artikkel 2

Taudivabu alasid hõlmavate riiklike meetmete heakskiitmine

I lisa tabeli teises või neljandas veerus loetletud liikmesriigid või nende osad loetakse olevat kõnealuse tabeli esimeses veerus loetletud taudidest vabad ning neile antakse määruse (EL) 2016/429 artikli 226 lõike 3 kohaselt heakskiit võtta vastu riiklikke meetmeid.

Artikkel 3

Likvideerimisprogrammide heakskiitmine taudide puhul, mille suhtes kohaldatakse riiklikke meetmeid

1. Kiidetakse heaks II lisa tabeli teises veerus loetletud liikmesriikide vastu võetud ja selle tabeli neljandas veerus loetletud alasid hõlmavad likvideerimisprogrammid, mis käsitlevad sama tabeli esimeses veerus loetletud taude, mille suhtes kohaldatakse riiklikke meetmeid.

2. Likvideerimisprogrammi kohaldamisaeg ei tohi ületada kuut aastat alates kuupäevast, mil komisjon on selle esmakordselt heaks kiitnud. Nõuetekohaselt põhjendatud juhtudel võib komisjon asjaomase liikmesriigi taotlusel pikendada likvideerimisprogrammi kohaldamisaega veel kuue aasta võrra.

▼M1

Artikkel 4

Selliste vastuvõtlikku liiki kuuluvate veeloomade liikumine liikmesriikide või nende osade vahel, kelle suhtes kohaldatakse riiklikke meetmeid, sealhulgas likvideerimisprogramme

1. III lisa tabeli teises veerus loetletud konkreetsele taudile vastuvõtlikku liiki kuuluvaid veeloomi võib vedada I või II lisa tabeli teises ja neljandas veerus loetletud liikmesriikidesse või nende osadesse üksnes juhul, kui: a) need on pärit liikmesriigist või selle osast, mis on asjaomasest taudist vabana kantud I lisa tabeli teise ja neljanda veeru loetellu, b) nendega on kaasas päritoluliikmesriigi pädeva asutuse väljastatud ametlik sertifikaat, mis on koostatud vastavalt komisjoni rakendusmääruse (EL) 2020/2236 ( 1 ) I lisa 1., 2., 3. või 5. peatükis sätestatud asjakohasele loomatervise sertifikaadi näidisele ning milles on täpsustatud asjaomaste riiklike erimeetmete puhul asjakohased tagatised.

2. Erandina lõike 1 punktist a võib III lisa tabeli teises veerus loetletud konkreetsele taudile vastuvõtlikku liiki kuuluvaid veeloomi vedada I või II lisa tabeli teises ja neljandas veerus loetletud liikmesriikidesse või nende osadesse järgmistel tingimustel: a) looduses vabalt elavad veeloomad on läbinud karantiini vesiviljelusettevõttes, mis on heaks kiidetud kooskõlas komisjoni delegeeritud määruse (EL) 2020/691 ( 2 ) artikliga 15; b) liikmesriikide või nende osade puhul, kus kohaldatakse Gyrodactylus salaris’e nakkuse suhtes riiklikke meetmeid, on: i) veeloomi vahetult enne vedu hoitud Maailma Loomatervise Organisatsiooni (OIE) veeloomade tervise koodeksi ( 3 ) peatüki 10.3 artikli 10.3.8 punktis 2 sätestatud tingimustel; ii) kalamari desinfitseeritud ja seejärel hoitud OIE veeloomade tervise koodeksi peatüki 10.3 artikli 10.3.8 punktis 3 sätestatud tingimustel.

▼B

Artikkel 5

Liikmesriikide iga-aastased aruanded

1. I või II lisa tabeli teises veerus loetletud liikmesriigid esitavad komisjonile hiljemalt iga aasta 30. aprilliks aruande heakskiidetud riiklike meetmete kohta, mis käsitlevad vastavalt vajadusele kas artiklis 2 osutatud liikmesriikide või nende osade taudivaba staatust või artiklis 3 osutatud likvideerimisprogramme.

2. Lõikes 1 osutatud aruanne sisaldab järgmist: a) teave eelneval kalendriaastal taudivaba staatuse säilitamiseks võetud meetmete kohta, sealhulgas vähemalt rakendusmääruse (EL) 2020/2002 III lisas sätestatud teave, või b) teave likvideerimisprogrammi edenemise kohta, sealhulgas eelneval kalendriaastal tehtud analüüside üksikasjad ja vähemalt rakendusmääruse (EL) 2020/2002 V lisa 4. jaos sätestatud teave.

3. Lõikes 1 osutatud aruandes esitatakse põhjused, miks tuleks vastavalt vajadusele kas taudivaba staatuse säilitamise meetmeid või likvideerimisprogrammi kohaldada veel ühe kalendriaasta jooksul. Eelkõige tuuakse välja ravi, vaktsiinide või taudidele resistentsete varude olemasolu või muu asjakohane areng, kui üks või mitu neist on alates eelmise aruande esitamisest muutunud asjaomase taudi puhul rakendatavaks ennetus- ja tõrjevõimaluseks.

Artikkel 6

Heakskiidetud riiklike meetmete muutmine

Komisjon võib I ja II lisas sätestatud riiklikke meetmeid muuta, kui artikli 5 lõikes 3 osutatud teabest või muust loomatervise suundumusi käsitlevast teabest nähtub, et liikumispiirangute kehtestamine liikmesriikide vahel ei ole enam vajalik või põhjendatud, et hoida ära konkreetse taudi sissetoomist või tõkestada selle levikut.

Artikkel 7

Kehtetuks tunnistamine

Komisjoni otsus 2010/221/EL tunnistatakse kehtetuks alates 21. aprillist 2021.

Artikkel 8

Kohaldamine

Käesolevat otsust kohaldatakse alates 21. aprillist 2021.

Artikkel 9

Adressaadid

Käesolev otsus on adresseeritud liikmesriikidele.

▼M2









I LISA







Liikmesriigid (1) või nende osad, mis loetakse olevat teatavatest veeloomi mõjutavatest taudidest vabad ja mille puhul on heaks kiidetud riiklikud meetmed kooskõlas määruse (EL) 2016/429 artikli 226 lõikega 3 Taud Liikmesriik Kood Heakskiidetud riiklike meetmetega hõlmatud ala geograafiline piiritlus Karpkalade herpesviroos (KHV) Prantsusmaa FR Durançole’i tsoon, Durançole’i jõe lähtest kuni heakskiidunumbriga FR 13092001 CE vesiviljelusettevõtte Ferme Marine de la Durançole’i väljapääsuavani Järgmised üksikud bioturvarühmikud, millest igaüks koosneb kindlaksmääratud heakskiidunumbriga vesiviljelusettevõttest: FR 17116001 CE Pisiculture de l’EARL Carpio FR 34023506 CE SCEA les poissons du Soleil FR 34195501 CE Olivier Germaine – Pisciculture FR 39366002 CE Pisciculture du Moulin de Pierre FR 63263022 CE Pisciculture de Fontanas FR 66190003 CE SCEA les poissons du Soleil FR 72261001 CE Ecloserie de l’AAPPMA de Conlie – Bernay – Ruillé FR 72294001 CE Ecloserie de l’AAPPMA 72 – Sougé Le Ganelon Itaalia IT Monticolo järvede tsoon, mis hõlmab haudejaama IT004BZ106 ning järvesid Grande lago di Monticolo/Großer Montiggler See ja Piccolo lago di Monticolo/Kleiner Montiggler See Iirimaa IE Kogu territoorium Portugal PT Järgmine bioturvarühmik, mis koosneb kindlaksmääratud heakskiidunumbriga vesiviljelusettevõttest: PT 06 001 CP Herdade de Entre Águas/PT Ühendkuningriik (Põhja-Iirimaa) UK(NI) Põhja-Iirimaa Karpkalade kevadvireemia (SVC) Taani DK Kogu territoorium Soome FI Kogu territoorium Ungari HU Kogu territoorium Iirimaa IE Kogu territoorium Rootsi SE Kogu territoorium Ühendkuningriik (Põhja-Iirimaa) UK(NI) Põhja-Iirimaa Bakteriaalne neeruhaigus (BKD) Taani DK Järgmised üksikud bioturvarühmikud, millest igaüks koosneb kindlaksmääratud heakskiidunumbriga vesiviljelusettevõttest: 42939 Trinbak Dambrug 84470 Brænderigårdens Dambrug 103471 Abildvad Dambrug 103559 Fårup Mølle Dambrug 103587 Trend Å Dambrug 103623 Hårkjær Dambrug 103647 Egebæk Dambrug 103670 Refsgårds Dambrug 103682 Sangild Dambrug 103733 Skade Dambrug 117789 Funderholme Fiskeopdræt 118656 AquaSearch Ova, Billund 118844 Ravning ægpakkeri 128165 Ollerupgård Dambrug Soome FI Järgmised üksikud bioturvarühmikud, millest igaüks koosneb kindlaksmääratud heakskiidunumbritega vesiviljelusettevõtetest: 177-1/ Hanka-Taimen Oy, 177-2 Vanaja ja Venekoski kalakasvandused 386-1 Pohjois-Karjalan kalanviljely Oy, Keskijärvi kalakasvandus 386-2 Pohjois-Karjalan kalanviljely Oy, Kontiolahti kalakasvandus 065-3 Kainuun Lohi Oy, Likolampi kalakasvandus 185-2 Terhontammi Oy, Sorsakoski haudejaam 383 Kuusamon Jalokala Oy, Käylä haudejaam 253-3 Natural Resources Institute Finland - Luke, Taivalkoski kalakasvandus Iirimaa IE Kogu territoorium Ühendkuningriik (Põhja-Iirimaa) UK(NI) Põhja-Iirimaa Nakkuslik pankrease nekroos (IPN) Taani DK Järgmised üksikud bioturvarühmikud, millest igaüks koosneb kindlaksmääratud heakskiidunumbriga vesiviljelusettevõttest: 42939 Trinbak Dambrug 83138 Hallesøhuse Dambrug 84470 Brænderigårdens Dambrug 103554 Fruerlund Dambrug 103559 Fårup Mølle Dambrug 103571 Hallesø Dambrug 103623 Hårkjær Dambrug 103640 Munkbro Dambrug 103647 Egebæk Dambrug 103668 Ravning Dambrug 103670 Refsgårds Dambrug 103682 Sangild Dambrug 103802 Ådal Dambrug 103910 Piledal Dambrug 104106 Hallundbæk Dambrug 106296 Mølbjerg Dambrug 106314 Ravningkær Dambrug 117789 Funderholme Fiskeopdræt 118656 AquaSearch Ova, Billund 118844 Ravning ægpakkeri 121851 Gadegård Dambrug 122355 FREA 125770 Aquasearch Ova 128165 Ollerupgård Dambrug 129695 Ravning Avlsstation Soome FI Territooriumi mandriosa Sloveenia SI Järgmised üksikud bioturvarühmikud, millest igaüks koosneb kindlaksmääratud heakskiidunumbriga vesiviljelusettevõttest: SIRIB050108 Pšata SIRIB120102 Ilirska Bistrica Rootsi SE Territooriumi mandriosa Gyrodactylus salaris’e nakkus (GS) Soome FI Tenojoki jõe valgala ja Näätämöjoki jõe valgala; Paatsjoki jõe, Tuulomajoki jõe ja Uutuanjoki jõe valgalasid käsitatakse puhvertsoonidena Iirimaa IE Kogu territoorium Ühendkuningriik (Põhja-Iirimaa) UK(NI) Põhja-Iirimaa Austrite herpesviirus 1 μνar (OsHV-1 μνar) Ühendkuningriik (Põhja-Iirimaa) UK(NI) Põhja-Iirimaa territoorium, v.a Dundrumi ja Killough’ laht, Lough Foyle, Carlingford Lough, Larne Lough ja Strangford Lough Lõhelaste alfaviiruse nakkus (SAV) Soome FI Territooriumi mandriosa ( 1 ) Vastavalt Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingule, eriti Iirimaa ja Põhja-Iirimaa protokolli artikli 5 lõikele 4 koostoimes kõnealuse protokolli 2. lisaga, hõlmavad käesolevas lisas olevad viited liikmesriikidele Ühendkuningriiki seoses Põhja-Iirimaaga.









II LISA







Liikmesriigid (1) või nende osad, kus rakendatakse teatavate veeloomi mõjutavate taudide likvideerimise programme ja mille puhul on heaks kiidetud riiklikud meetmed kooskõlas määruse (EL) 2016/429 artikli 226 lõikega 3 Taud Liikmesriik Kood Heakskiidetud riiklike meetmetega hõlmatud ala geograafiline piiritlus Bakteriaalne neeruhaigus (BKD) Taani DK Järgmised üksikud bioturvarühmikud, millest igaüks koosneb kindlaksmääratud heakskiidunumbriga vesiviljelusettevõttest: 92158 Hørup Mølle Dambrug 108516 Hulsig Dambrug 118738 Øster Højgård Avlsdambrug 122491 Tarp dambrug 129695 Ravning Avlsstation Rootsi SE Territooriumi mandriosa Nakkuslik pankrease nekroos (IPN) Taani DK Järgmised üksikud bioturvarühmikud, millest igaüks koosneb kindlaksmääratud heakskiidunumbriga vesiviljelusettevõttest: 92158 Hørup Mølle Dambrug 103606 Lundby Dambrug 108516 Hulsig Dambrug 122491 Tarp dambrug Rootsi SE Territooriumi rannikuosa ( 1 ) Vastavalt Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingule, eriti Iirimaa ja Põhja-Iirimaa protokolli artikli 5 lõikele 4 koostoimes kõnealuse protokolli 2. lisaga, hõlmavad käesolevas lisas olevad viited liikmesriikidele Ühendkuningriiki seoses Põhja-Iirimaaga.“

▼B









III LISA

Veeloomaliigid, mis on vastuvõtlikud taudidele, mille suhtes teatavad liikmesriigid ( 4 ) on vastu võtnud riiklikud meetmed kooskõlas määruse (EL) 2016/429 artikli 226 lõikega 3







Taud Taudile vastuvõtlikud liigid Karpkalade herpesviroos (KHV) Rakendusmääruse (EL) 2018/1882 lisa tabeli 3. veerus loetletud liigid Karpkalade kevadvireemia (SVC) Jämepea (Aristichthys nobilis), kuldkala (Carassius auratus), harilik koger (Carassius carassius), valgeamuur (Ctenopharyngodon idella), karpkala ja koi (Cyprinus carpio), pakslaup (Hypophthalmichthys molitrix), harilik säga (Silurus glanis), linask (Tinca tinca) ja säinas (Leuciscus idus) Bakteriaalne neeruhaigus (BKD) Kõik lõhelaste liigid Nakkuslik pankrease nekroos (IPN) Ameerika paalia (Salvelinus fontinalis), meriforell (Salmo trutta), lõhe (Salmo salar), idalõhe (Oncorhynchus spp.) ja siig (Coregonus lavaretus) Gyrodactylus salaris’e nakkus (GS) Lõhe (Salmo salar), vikerforell (Oncorhynchus mykiss), arktika paalia (Salvelinus alpinus), ameerika paalia (Salvelinus fontinalis), harjus (Thymallus thymallus), järvepaalia (Salvelinus namaycush), meriforell (Salmo trutta) ja kõik nende liikidega kokku puutunud liigid Austrite herpesviirus 1 μνar (OsHV-1 μνar) Suur hiidauster (Crassostrea gigas) Lõhelaste alfaviiruse nakkus (SAV) Lõhe (Salmo salar), vikerforell (Oncorhynchus mykiss), meriforell (Salmo trutta)